
	REPUBLIKA HRVATSKA

BJELOVARSKO-BILOGORSKA ŽUPANIJA

GRAD ČAZMA

 GRADONAČELNIK


KLASA: 612-01/18-01/4
URBROJ: 2110-01-02/18-5 

Čazma,  19.11.2018.

Na temelju članka  45. Statuta Grada Čazme («Službeni vjesnik» Grada Čazme 20/09, 17/13 i 7/18) te sukladno Odluci o socijalnoj skrbi na području Grada Čazme te  Programu javnih potreba u socijalnoj skrbi za 2018. godinu, gradonačelnik Grada Čazme donosi

O D L U K U

 o isplati financijske pomoći za umirovljenike povodom Božićnih blagdana  „Božićnice“ 

Članak 1. 

Ovom Odlukom utvrđuju se iznos pomoći, način podnošenja zahtjeva, potrebna dokumentacija i način isplate jednokratnih financijskih pomoći  za umirovljenike povodom Božićnih blagdana – „Božićnice“, sukladno sredstvima predviđenima Programom javnih potreba u socijalnoj skrbi u 2018. godini te Odluci o socijalnoj skrbi na području Grada Čazme (članak 5., točka 9. „Pomoć umirovljenicima“).  
Članak 2. 

Pravo na  pomoć ostvaruju umirovljenici sa prebivalištem na području Grada Čazme, ukoliko ostvaruju mirovinu manju od 1.500 kuna mjesečno. 
Članak 3. 
Iznos jednokratne financijske pomoći iznosi najviše do 150 kuna po korisniku. 

Članak 4. 

Grad Čazma iznos financijske pomoći isplaćuje u poslovnici FINE Čazma od 10.12.2018. do 28.12.2018. godine. Prilikom isplate svaki umirovljenik dužan je u FINI predočiti svoju osobnu iskaznicu, dokaz o OIB-u te nalaziti se na popisu koji će Grad Čazma dostaviti FINI. 
Iznimno, zbog bolesti umirovljenika, FINA može isplatiti drugoj osobi naknadu, uz priloženu osobnu iskaznicu korisnika pomoći i svoju osobnu iskaznicu. 
Članak 5. 


 Kako bi ostvarili pravo na  pomoć, umirovljenici su dužni Gradu Čazmi donijeti: 

1. Kopiju osobne iskaznice i dokument sa OIB-om (ukoliko nije naveden na osobnoj iskaznici)

2. Kopiju zadnjeg odreska mirovine (tuzemna i/ili inozemna) ili izvod iz banke na kojemu je vidljiv iznos mirovine – uzimaju se u obzir ukupna primanja iz mirovinskog sustava (mirovina i zaštitni dodatak na mirovinu)
3. Popuniti Zahtjev za isplatu (koji se može dobiti u Gradskoj upravi ili na www.cazma.hr) 
Rok za podnošenje zahtjeva i potrebne dokumentacije je od 21.11. do 05.12.2018. godine.  Zahtjevi se podnose u Gradskoj upravi, Trg Čazmanskog kaptola 13, Čazma, 1 kat. 
Zahtjevi podneseni izvan roka neće se uvažiti. 

Članak 6. 


Ova Odluka stupa na snagu danom donošenja. 
Članak 7.

Zadužuje se Upravni odjel za društvene djelatnosti i unutarnji nadzor za provođenje ove Odluke. 

    Dinko Pirak, prof. 

